Source: https://www.riigiteataja.ee/akt/259900
Timestamp: 2018-08-18 04:27:16+00:00
Document Index: 5292387

Matched Legal Cases: ['§ 90', '§1', '§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20']

Taimedest, taimsetest saadustest ja muudest objektidest ning taimekaitsevahenditest võetavate kontrollproovide kogused ja nende võtmise kord – Riigi Teataja
Taimedest, taimsetest saadustest ja muudest objektidest ning taimekaitsevahenditest võetavate kontrollproovide kogused ja nende võtmise kord
Taimedest, taimsetest saadustest ja muudest objektidest ning taimekaitsevahenditest võetavate kontrollproovide kogused ja nende võtmise kord1
Vastu võetud 17.01.2001 nr 25
RT I 2001, 10, 44
jõustumine 27.01.2001
18.02.2003 nr 53 ( RT I 2003, 19, 112) 1.03.2003
Määrus kehtestatakse «Taimekaitseseaduse» (RT I 2000, 29, 169) § 90 lõike 3 alusel.
§1. Määrus sätestab taimedest, taimsetest saadustest ja muudest objektidest ning taimekaitsevahenditest «Taimekaitseseaduses» ja selle alusel kehtestatud õigusaktides sätestatud nõuete mittetäitmise põhjendatud kahtluse korral võetavate kontrollproovide (edaspidi proov ) kogused ja nende võtmise korra.
§2. Proovivõtmise õigus on Taimetoodangu Inspektsiooni või Metsakaitse- ja Metsauuenduskeskuse järelevalveametnikul (edaspidi proovivõtja ).
§3. Proov võetakse isiku, kelle valduses on taimekaitsevahend, taim, taimne saadus või muu objekt (edaspidi isik), tema poolt volitatud esindaja või nende puudumisel kahe tunnistaja juuresolekul.
TAIMEDEST, TAIMSETEST SAADUSTEST JA MUUDEST OBJEKTIDEST VÕETAVATE PROOVIDE KOGUSED JA NENDE VÕTMISE KORD
§4. Saastumiskahtluse või saastumisohu korral võtab järelevalveametnik proovi taimede või taimsete saaduste partii või muu objekti taimetervisenõuetele vastavuse tuvastamiseks.
§5. Proove võetakse taimede, taimsete saaduste ja muude objektide kontrollimiseks nende sisseveol, esmasel töötlemisel, ladustamisel ja pakendamisel ning taimede kasvukohas.
§6. Proov võetakse selliselt, et see iseloomustaks kogu partiid või objekti. Maksimaalsed proovikogused ühe partii kohta on toodud selle määruse lisas. Proov võetakse isiku kulul.
§7. Proovivõtja peab välistama nii proovi kui taimede, taimsete saaduste või muu objekti, millest proov võeti, saastumise. Proovivõtmine ei tohi halvendada taimede või taimsete saaduste kvaliteeti.
§8. Proovivõtja peab tagama proovi omaduste säilimise ja proovi puutumatuse selle laboratooriumi jõudmiseni. Proov pakitakse ja pakendil peab olema püsivas kirjas märgitud proovi tunnuskood.
§9. Proovivõtja koostab proovivõtmise kohta kolmes eksemplaris akti, millest esimene esitatakse järelevalveasutusele, teine jääb proovivõtjale ja kolmas isikule. Akt peab sisaldama järgmised andmed:
1) proovivõtja nimi ja ametikoht;
2) proovivõtu kuupäev ja koht;
3) isiku või tema esindaja või nimetatute puudumisel kahe tunnistaja nimi ja aadress;
4) proovi lühikirjeldus;
5) proovivõtu põhjus;
6) proovi kogus;
7) proovi tunnuskood;
8) proovivõtu aluseks oleva kontrollakti number;
9) proovivõtja allkiri;
10) isiku või tema esindaja allkiri või kahe tunnistaja allkirjad.
[RT I 2003, 19, 112 – jõust. 1.03.2003]
§10. Proovivõtja saadab proovi analüüsimiseks laboratooriumi hiljemalt proovivõtmise päevale järgneval päeval. Iga proov varustatakse vee- ja kulumiskindla tunnuskoodiga. Proovile lisatakse kaaskiri, mis peab sisaldama järgmisi andmeid:
1) proovivõtja nimi, ametikoht;
4) proovi kogus ja iseloomustus;
7) laboratooriumile proovi üleandmise kuupäev ja kellaaeg;
8) märkused proovi kohta;
9) proovi üleandja nimi ja allkiri;
10) proovi vastuvõtja nimi, ametikoht ja allkiri.
§11. Laboratoorium on kohustatud esitama analüüsitulemused katseprotokollina järelevalveasutusele analüüsi lõpupäevale järgneval tööpäeval.
§12. Analüüsitulemuste vaidlustamise korral kannab kordusproovide analüüsimise kulud tulemused vaidlustanud pool.
§13. Proovivõtuakte ja katseprotokolle säilitatakse järelevalveasutuses kolm aastat.
§14. Proovide analüüsimisega seotud teavet sisaldavaid dokumente säilitatakse laboratooriumis vähemalt kolm aastat. Elektroonilise andmetöötluse korral säilitatakse dokumente ka paberkoopiatena ja arvutivälistel andmekandjatel.
TAIMEKAITSEVAHENDITEST VÕETAVATE PROOVIDE KOGUSED JA NENDE VÕTMISE KORD
§15. Taimekaitsevahenditest proovide võtmisel peab järgima §-des 8 kuni 14 toodud nõudeid.
§16. Taimekaitsevahendist võetakse üks proov partii kohta. Kuni 1 kg või 1 l suuruste pakendite partiist võetakse prooviks üks pakend. Suuremate pakendite (> 1 kg või 1 l) puhul on võetava proovi kogus vedelikel 100 ml, tahketel ainetel 50 g.
§17. Tahkest taimekaitsevahendist võetakse proov spetsiaalse toru või silindriga diagonaalselt kogu pakendi ulatuses. Pakend suletakse ning sellele tehakse märge pakendi avamise ja proovivõtmise kohta. Proovi hoidmiseks kasutatakse õhukindlat klaasist, metallist, plastikust või kartongist anumat.
§18. Vedelikest võetakse proov isetäituva klaasist pipetiga. Enne proovivõtmist peab taimekaitsevahendit hoolikalt segama või loksutama. Proovi hoidmiseks kasutatakse klaasist või mõnest teisest mittekorrodeeruvast materjalist anumat, mis on keermestatud korgiga tihedalt suletav. Proovi hoidmiseks ei tohi kasutada anumat, mille materjal võib taimekaitsevahendiga reageerida.
§19. Proovivõtja peab järgima taimekaitsevahendi ohutu kasutamise nõudeid, kasutama isikukaitsevahendeid ja kaitseriietust.
§20. Proovivõtja peab kontrollima, et proovinõu oleks kindlalt suletud, pakitud ja varustatud turvakleebisega, et välistada nõu purunemine ja avamine enne laboratooriumisse jõudmist.
17. jaanuari 2001. a
määruse nr 25
«Taimedest, taimsetest
saadustest ja muudest
objektidest ning
taimekaitsevahenditest
võetavate kontrollproovide
kogused ja nende
võtmise kord»
TAIMEDEST, TAIMSETEST SAADUSTEST JA MUUDEST OBJEKTIDEST VÕETAVATE KONTROLLPROOVIDE KOGUSED
Kontrollproov
Lillede ja ilutaimede sibulad, mugulad, muguljuured, juurmugulad ja risoomid
Puhke-, kasvu- või õitsemisstaadiumis siguritaimed ja -juured (v.a juured EKN-i rubriigist 1212)
Muud taimed, sh juured, potililled, pistikud ja pookoksad (v.a seeneniidistik æ EKN-i rubriigist 0602 90 10 00)
Lõikelilled ja lillepungad æ värsked
Taimede lehestik, oksad ja muud taimeosad (õiteta ja õienuppudeta) æ värsked
10æ15 cm oksatipud / 100 tk
Värsked heintaimed
æseemnekartul
200 mugulat sordi kohta
æmuu kartul
200 mugulat iga 20 tonni kohta
Tippsibul (seemneks)
Okaspuuseemikud
Kuivatatud kaunviljad (hernes, aeduba jm) seemneks
Ananassid, avokaadod, guajaavid, mangod ja mangostanid (värsked või kuivatatud)
Värsked õunad, pirnid ja aivad
Värsked aprikoosid, kirsid, virsikud (k.a nektariinid), ploomid ja laukaploomid
Oder (seemneks)
Maisiterad (seemneks)
Rukki-nisuhübriid (tritik)
Rapsiseemned (seemneks)
Päevalilleseemned (seemneks)
Muud õliseemned, õliviljad (sinepiseemned seemneks)
Seemned, viljad ja eosed külviks æ suhkrupeedi seemned
Söödaviljade (v.a peet) seemned
Muude söödataimede ja õite saamiseks kasvatatavate rohttaimede seemned
Küttepuit palkide, halgude, okste, haokubude või muul kujul; puitlaastud ja pilpad, saepuru ja puidujäätmed, aglomeeritud pakkudeks, brikettideks, graanuliteks vms või aglomeerimata
laastud 0,400 kg
Töötlemata puit, kooritud või koorimata, prussimata või laastud jämedalt prussitud
Immutamata raudteede ja trammiteede puitliiprid
Pikikiudu saetud või lõhestatud ja vineerlõigatud või ringkooritud puit, k.a hööveldatud, lihvitud või jätkatud puit paksusega üle 6 mm